# AI Song Contest

L'AI Song Contest (en neerlandès: AI Songfestival) és un concurs musical internacional, organitzat per les cadenes de televisió neerlandesa VPRO i amb la col·laboració de NPO 3FM i NPO Innovation després de la cancel·lació d'Eurovisió (així com el festival d'Europa Lliure a Alemanya), amb ajuda de la UER. El festival compte amb participants de tot el món que representen un país (principalment països europeus). El concurs va ser similar a Eurovisió, excepte perquè va tenir una durada més curta a la seua primera edició.
L'edició del 2022 serà la primera a tenir una semifinal.
La creadora del programa va ser Karin van Dijk, de VPRO. La primera edició va ser guanyada per l'equip Uncanny Valley d'Austràlia i la segona per l'equip M.O.G.I.I.7.E.D. dels Estats Units.

## Format

Qualsevol país pot enviar entrades per a una cançó que utilitzi intel·ligència artificial (IA). Les cançons es fan amb l'ajut d'un conjunt de dades amb cançons, algoritmes i aprenentatge automàtic del Festival de la Cançó d'Eurovisió. Es permet l'entrada humana a la cançó.
Igual que al Festival d'Eurovisió, la cançó no pot durar més de tres minuts. A més, hi ha una distribució similar de punts, amb un 50% determinat per un jurat professional i un 50% pel públic.

## Països i equips participants

A la primera edició, vuit països van participar amb dos representants cadascú, encara que en el cas d'Alemanya en van ser 3. La segona edició va comptar amb 49 equips de més de 20 països. I a la segona van participar divuit països (entre ells Catalunya) i una entrada formada per un equip fet per mexicans i suecs. Per a la tercera edició s'han enviat més de 100 candidatures. Un equip gallec, va enviar la seva cancó per als organitzadors. El dia 15 de juny de 2022 es revelaran tots els participants d'aquesta edició.
| Any | Països segons el seu debut |
| 2020 | Alemanya, Austràlia, Bèlgica, França, Països Baixos, Regne Unit, Suècia, Suïssa |
| 2021 | Bolívia, Brasil, Canadà, Catalunya, Corea, Espanya, Estats Units, Hongria, Irlanda, Mèxic, Nepal, Xina |
| 2022 | Galícia |
| 2023 | Guatemala, Macedònia del Nord, Xile, Rússia |
| Any | Països segons es retiren |
| 2021 | Austràlia, Suïssa |

## Guanyadors
### Per edició

| Any | Guanyador | Intèrpret | Cançó |
| 2020 | Austràlia | Uncanny Valley | Beautiful the World |
| 2021 | Estats Units | M.O.G.I.I.7.E.D. | Listen to Your Body Choir |
| 2022 | Per determinar | Per determinar | Per determinar |

### Per país

| Victòries | País | Edicions |
| 1 | Austràlia | 2020 |
| 1 | Estats Units | 2021 |

### Per llengua

| Victòries | Llengua | Edicions |
| 2 | Anglès | 2020 i 2021 |

## Presentadors

Els presentadors del festival han sigut Lieven Scheire, un còmic neerlandès, i Emma Wortelboer, presentadora de televisió neerlandesa i Cesar Majorana a la segona edició (fins al moment).
| Any | Ciutat | País | Presentador |
| 2020 | Cap (Es va fer a través de l'emissora VPRO) | Països Baixos | Lieven Scheire i Emma Wortelboer |
| 2021 | Lieja | Bèlgica | Cesar Majorana |
| 2022 | Per determinar | | Per determinar |

## Jurat

El festival compte amb un jurat conegut com "els experts". En la primera edició va ser Hendrik Vincent Koops de RTL Nederland com a portaveu, Anna Huang de Google Brain i Ed Newton-Rex de ByteDance. En la segona edició, hi va haver 8 membres al jurat que van ser: Ryan Groves d'Infinitive Album, Imogen Heap, una cantant anglesa, Anna Huang de Google Brain (que repeteix com a membre del jurat així com a representant), Rujing Huang de KTH (KTH va representar Suècia junt a KMH i Doremir), Ajay Kapur del California Institute of the Arts, Koops (que torna a formar part del jurat), Mark Simos de Berklee College of Music i l'equip Uncanny Valley (guanyadors de la primera edició).

## Països Catalans al festival d'IA

Catalunya va fer la seva primera aparició a la segona edició del festival gràcies a l'equip AImCAT. Va arribar a l'onzena posició amb 16.2 punts, la cinquena posició per part del jurat i la primera posició amb 11.2 punts pels vots del públic. Per altra banda, Andorra, Catalunya del Nord, les Illes Balears i les Illes Pitiüses, i el País Valencià no han pres lloc al festival. Tampoc, la franja oriental, El Carxe, o l'Alguer de Sardenya.

## Referències

* ↑ «Introducing the AI Song Contest». [Consulta: 12 maig 2020].
* ↑ «Machine Music: With Eurovision Canceled, The Netherlands Prepares to Host First AI Song Contest». [Consulta: 28 abril 2021].
* ↑ «About». Arxivat de l'original el 2021-10-26. [Consulta: 26 octubre 2021].
* ↑ «Introducing the AI Song Contest». [Consulta: 12 maig 2020].
* ↑ «Semi-Final Introduced For AI Song Contest 2022». [Consulta: 13 juny 2022].
* ↑ «Karen van Dijk (VPRO) over Het AI Songfestival». [Consulta: 12 maig 2020].
* ↑ «Australië wint eerste AI songfestival». [Consulta: 13 maig 2020].
* ↑ «Listen To Your Body Choir by M.O.G.I.I.7.E.D. wins AI Song Contest 2021». Arxivat de l'original el 2022-03-30. [Consulta: 6 juliol 2021].
* ↑ «Galicia participa no AI Song Contest, o 'festival de Eurovisión' das cancións escritas a través de intelixencia artificial». [Consulta: 11 juny 2022].
* ↑ «Participants AI Song Contest 2023».
* ↑ «Shownotes». [Consulta: 25 abril 2021].
* ↑ «AI Song Contest 2021 Award Ceremony». [Consulta: 25 juny 2021].
* ↑ «AI Panel - The AI Song Contest». [Consulta: 12 maig 2020].
* ↑ «Jury». Arxivat de l'original el 2022-03-31. [Consulta: 28 abril 2021].
* ↑ «La selecció catalana publica la presentació a l'AI Song Contest». [Consulta: 26 octubre 2021].
* ↑ «Catalunya participa a l'AI Song Contest, un concurs de creació musical a través de la Intel·ligència Artificial». Arxivat de l'original el 2021-10-26. [Consulta: 26 octubre 2021].
* ↑ «AImCAT guanya el premi del públic a l'AI Song Contest». [Consulta: 26 octubre 2021].
* ↑ «I Feel the Wires va guanyar la votació pública a l'AI Song Contest». [Consulta: 26 octubre 2021].

## Vegeu també

* Festival de la Cançó d'Eurovisió
* Eurovision: Europe Shine a Light
* Festival de la Cançó d'Europa Lliure

## Enllaços externs

* AI Song Contest - Lloc web oficial
* Pàgina de VPRO per l'AI Song Contest